
****

សាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ច

3

ផែនការយុទ្ធសាស្ត្រ

២០១៩**-**២០២៣

សាកលវិទ្យាល័យឈានមុខនៅកម្ពុជា

មាតិកា

សេចក្តីផ្តើម 1

ចក្ខុវិស័យ 2

បេសកកម្ម 2

គោលដៅ 2

ផែនការយុទ្ធសាស្ត្រ 3

ការពិនិត្យតាមដាន និងវាយតម្លៃ 4

# សេចក្តីផ្តើម

សាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ច (**ស.ភ.ន.វ.ស**) ត្រូវបានបង្កើតជាដំបូងនៅឆ្នាំ១៩៤៩ដែលមាន​ឈ្មោះថា វិទ្យាស្ថានសិក្សាច្បាប់ និងសេដ្ឋកិច្ច។ ក្រោយមក​សាកលវិទ្យាល័យនេះ ត្រូវបានផ្លាស់ប្តូរឈ្មោះជា បន្តបន្ទាប់ផ្អែកទៅ​តាមការវិវត្តនៃសង្គម និងរបបនយោបាយ។ គួរកត់សម្គាល់ ថានៅក្នុងឆ្នាំ២០០៣ សាកលវិទ្យាល័យត្រូវបានប្រែក្លាយជា សាកលវិទ្យាល័យ ភូមិន្ទនីតិសាស្រ្ត និងវិទ្យាសាស្ត្រសេដ្ឋកិច្ច តាមរយៈអនុក្រឹត្យលេខ៥៦អនក្រ/ បក ចុះថ្ងៃទី១៦ ខែកក្កដា ឆ្នាំ២០០៣។ បន្ទាប់មក **ស.ភ.ន.វ.ស** ត្រូវបានប្រែក្លាយ ទៅជាគ្រឹះស្ថានសាធារណៈរដ្ឋបាល តាមរយៈអនុក្រឹត្យលេខ៨៩អនក្រ/បក ចុះ ថ្ងៃទី២៧ ខែកក្កដា ឆ្នាំ២០០៧។

**ស.ភ.ន.វ.ស** ខិតខំប្រឹងប្រែងចូលរួមចំណែកក្នុងការអភិវឌ្ឍសង្គម និង សេដ្ឋកិច្ច ដោយផលិតធនធានមនុស្សដ៏មានសក្តានុពល​ដើម្បីបម្រើសង្គមជាតិ។ ជាលទ្ធផលចាប់ពីឆ្នាំ១៩៨២ រហូត​ដល់ខែកុម្ភៈ ឆ្នាំ២០១៩ **ស.ភ.ន.វ.ស** បាន បណ្តុះបណ្តាលនិស្សិត​បញ្ចប់ការសិក្សាសរុបចំនួន៥២.០៩៩នាក់ ដែលបាន និងកំពុងបម្រើការងារនៅតាមវិស័យនានា ពិសេស នៅតាមវិស័យសាធារណៈ និងវិស័យឯកជន។ ការអភិវឌ្ឍនៅក្នុងតំបន់ បានធ្វើជាសក្ខីកម្មនូវការផ្លាស់ប្តូរ យ៉ាងខ្លាំងក្លានៃវិទ្យាសាស្ត្រ និងបច្ចេកវិទ្យា បរិស្ថាន សង្គម និងសេដ្ឋកិច្ចដែល ធ្វើឲ្យគ្រឹះស្ថានឧត្តមសិក្សា ដើរតួនាទីយ៉ាងសំខាន់ក្នុងការផ្តោតការយកចិត្តទុក ដាក់ទៅលើគុណភាពអប់រំ ប្រសិទ្ធភាព ឧត្តមភាព សីលធម៌ និងគុណធម៌។ សមាហរណកម្មអាស៊ានឆ្នាំ២០១៥ ផ្តល់នូវការប្រកួតប្រជែងទីផ្សារការងារ បន្ថែមទៀត ដែលត្រូវការធនធានមនុស្សប្រកបដោយសមត្ថភាព។ តាមរយៈនេះ ផែនការយុទ្ធសាស្រ្តអប់រំ២០១៩-២០២៣ របស់ក្រសួងអប់រំ យុវជន និងកីឡា បានផ្តោតការយកចិត្តទុកដាក់ជា សំខាន់ទៅលើការលើកកម្ពស់គុណភាពអប់រំ។ ផ្អែកតាមផែនការយុទ្ធសាស្រ្តអប់រំខាងលើ និងចក្ខុវិស័យឧត្តមសិក្សាឆ្នាំ២០៣០ **ស.ភ.ន.វ.ស** បានបង្កើតផែនការយុទ្ធសាស្ត្រ ស្របតាមចក្ខុវិស័យ បេសកកម្ម និងគោលដៅរបស់ខ្លួនដែលនឹងនាំសាកលវិទ្យាល័យ ចាប់ពីឆ្នាំ២០១៩ ដល់ឆ្នាំ ២០២៣ ដើម្បីឆ្លើយតបទៅនឹងតម្រូវការចាំបាច់នៃទីផ្សារការងារ។ គោលបំណង នៃផែនការយុទ្ធសាស្ត្រនេះ គឺដើម្បីធានាបាននូវគុណភាពនៃការអប់រំ ការស្រាវជ្រាវ ការបោះពុម្ពផ្សាយ និងនវានុវត្តន៍ដែលអាចធ្វើឲ្យ **ស.ភ.ន.វ.ស** ក្លាយជា សាកលវិទ្យាល័យឈានមុខ។

# ចក្ខុវិស័យ

ជាសាកលវិទ្យាល័យឈានមុខនៅកម្ពុជា និងទទួលស្គាល់ជាអន្តរជាតិ ចំពោះគុណភាពអប់រំ ការស្រាវជ្រាវ ការបោះពុម្ពផ្សាយ និងនវានុវត្តន៍។

# បេសកកម្ម

ដើម្បីសម្រេចបាននូវចក្ខុវិស័យខាងលើ **ស.ភ.ន.វ.ស** បានដាក់ចេញនូវ បេសកកម្ម ដូចខាងក្រោម៖

1. ផ្តល់ឲ្យនិស្សិតនូវចំណេះដឹង ជំនាញ សមត្ថភាព និងក្រមសីលធម៌ វិជ្ជាជីវៈ ព្រមទាំងការទទួលខុសត្រូវសង្គម ដើម្បីឆ្លើយតបនឹងតម្រូវការ ទីផ្សារការងារ និងសង្គមជាតិ
2. លើកកម្ពស់សកម្មភាពស្រាវជ្រាវ ការបោះពុម្ពផ្សាយ និងនវានុវត្តន៍
3. បង្កើនសហប្រតិបត្តិការជាតិ និងអន្តរជាតិ
4. លើកកម្ពស់ការសិក្សាពេញមួយជីវិត និងការយល់ដឹងអន្តរវប្បធម៌

# គោលដៅ

ដើម្បីសម្រេចបេសកកម្មខាងលើ ស.ភ.ន.វ.ស មានគោលដៅមួយចំនួន ដូចខាងក្រោម៖

1. អភិវឌ្ឍគោលនយោបាយរៀននិងបង្រៀនប្រកបដោយការទាក់ទាញ និងគំនិតច្នៃប្រឌិត
2. អភិវឌ្ឍការស្រាវជ្រាវ ការបោះពុម្ពផ្សាយ និងនវានុវត្តន៍
3. បង្កើនកិច្ចសហប្រត្តិការជាតិ និងអន្តរជាតិ
4. ធានាដំណើរការអភិបាលកិច្ចល្អដែលបង្កើតបាននូវភាពខ្លាំង និងឧត្តមភាពអប់រំជានិរន្តរ៍របស់សាកលវិទ្យាល័យ
5. លើកកម្ពស់ការសិក្សាពេញមួយជីវិត និងបង្កើតសៀវភៅមគ្គុទ្ទេសក៍ ការងារនិងវិជ្ជាជីវៈ

# ផែនការយុទ្ធសាស្ត្រ

ដើម្បីសម្រេចនូវគោលដៅខាងលើ ស.ភ.ន.វ.ស មានផែនការយុទ្ធសាស្ត្រ ដូចខាងក្រោម៖

1. អភិវឌ្ឍកម្មវិធីសិក្សាដើម្បីឆ្លើយតបនឹងទីផ្សារការងារ
2. បើកវគ្គបណ្តុះបណ្តាលអំពីវិធីសាស្ត្របង្រៀន
3. បង្កើតកម្មវិធីសិក្សាអន្តរជាតិ
4. បង្កើតប្រព័ន្ធវាយតម្លៃ និងលើកទឹកចិត្តដើម្បីបង្កើនគុណភាពនៃការងារ
5. លើកកម្ពស់សកម្មភាពស្រាវជ្រាវ
6. បោះពុម្ពផ្សាយស្នាដៃស្រាវជ្រាវដែលមានគុណភាពខ្ពស់
7. រៀបចំពិព័រណ៍ស្នាដៃសិក្សាស្រាវជ្រាវ
8. បង្កើនសមត្ថភាពបុគ្គលិកអប់រំ
9. រៀបចំវគ្គបណ្តុះបណ្តាលជំនាញទន់ សម្រាប់និស្សិត និងបុគ្គលិកអប់រំ
10. បើកកម្មវិធីសិក្សាថ្នាក់បណ្ឌិត
11. ពង្រឹងប្រព័ន្ធធានាគុណភាពផ្ទៃក្នុង
12. ពង្រឹងអភិបាលកិច្ចល្អ
13. បង្កើនកម្មវិធីផ្លាស់ប្តូរនិស្សិត និងបុគ្គលិកអប់រំ
14. រៀបចំទស្សនកិច្ចសិក្សាសម្រាប់និស្សិត និងបុគ្គលិកអប់រំ
15. រៀបចំ និងចូលរួមសកម្មភាពសង្គមសម្រាប់និស្សិត និងបុគ្គលិកអប់រំ
16. ពង្រឹងការចូលរួមគ្រប់ជាតិសាសន៍ និងស្រទាប់ឋានៈសង្គមក្នុងសាកល វិទ្យាល័យ
17. បង្កើតបណ្តាញជាមួយស្ថាប័នជាតិ និងអន្តរជាតិ ព្រមទាំងភាគីពាក់ព័ន្ធ ផ្សេងទៀត ដូចជានិយោជក អតីតនិស្សិត និងភ្នាក់ងាររាជរដ្ឋាភិបាល។

# ការពិនិត្យតាមដាន និងវាយតម្លៃ

សាកលវិទ្យាល័យបានបង្កើតផែនការសកម្មភាពប្រចាំឆ្នាំ ស្របតាមផែនការ យុទ្ធសាស្ត្ររបស់ខ្លួន និងដាក់ឲ្យអ្នកទទួលខុសត្រូវតាមផ្នែកនីមួយៗប្រតិបត្តិ​។ ដើម្បីពិនិត្យឡើងវិញលើលទ្ធផលនៃការ ប្រតិបត្តិសាកលវិទ្យាល័យបានកំណត់ ពេលវេលាច្បាស់លាស់ សម្រាប់ការពិនិត្យ​តាមដាន និងវាយតម្លៃប្រចាំឆ្នាំ ការ ពិនិត្យឡើងវិញពាក់កណ្តាលវគ្គ និងការពិនិត្យឡើងវិញចុងបញ្ចប់នៃផែនការ យុទ្ធសាស្រ្ត។ ការពិនិត្យឡើងវិញពាក់កណ្តាលវគ្គនៃផែនការយុទ្ធសាស្រ្ត ដើរ តួនាទីយ៉ាងសំខាន់ក្នុងការ កែសម្រួលសកម្មភាពចាំបាច់របស់ខ្លួនសម្រាប់ភាព ជោគជ័យនៅពាក់កណ្តាលវគ្គបន្ទាប់ និងពិនិត្យឡើង វិញចុងបញ្ចប់វគ្គនឹងត្រូវ ប្រព្រឹត្តទៅនៅចុងឆ្នាំ២០២៣ សម្រាប់ជាមួលដ្ឋានក្នុងការរៀបចំទស្សនវិស័យ និងផែនការយុទ្ធសាស្រ្ត នាដំណាក់កាលបន្តបន្ទាប់ទៀត។

សាកលវិទ្យាល័យបានកំណត់សូចនាករចម្បងៗសម្រាប់ការពិនិត្យតាមដាន និងវាយតម្លៃ ការអនុវត្តផែនការសកម្មភាពរបស់ខ្លួនដូចខាងក្រោម៖

* អត្រាកំណើននៃភាពមានការងារធ្វើរបស់និស្សិតដែលបានបញ្ចប់ការសិក្សាពីមួយឆ្នាំទៅមួយឆ្នាំ
* ចំនួននិស្សិតដែលបានធ្វើការផ្លាស់ប្តូររវាងសាកលវិទ្យាល័យដៃគូ (និស្សិតចេញទៅបរទេស និងនិស្សិតបរទេសចូលរៀននៅ **ស.ភ.ន.វ.ស**)
* កំណើនចំនួនបុគ្គលិកអប់រំដែលបានធ្វើការផ្លាស់ប្តូររវាងសាកលវិទ្យាល័យ ដៃគូ
* ចំនួនអនុស្សារណៈនៃការយោគយល់គ្នារវាងសាកលវិទ្យាល័យដៃគូ
* ចំនួនឯកសារបោះពុម្ពផ្សាយដូចជា សៀវភៅ ទស្សនាវដ្តី និង ឯកសារស្រាវជ្រាវ
* អត្រាកំណើននិស្សិតដែលទទួលបានអាហារូបករណ៍ពីមួយឆ្នាំទៅមួយឆ្នាំ
* លទ្ធផលនៃការវាយតម្លៃការបង្រៀនរបស់បុគ្គលិកអប់រំរៀងរាល់ឆ្នាំ
* លទ្ធផលនៃវាយតម្លៃកម្រិតពេញចិត្តលើការផ្តល់សេវានិស្សិតរបស់ បុគ្គលិកអប់រំ តាមការិយាល័យពាក់ព័ន្ធ
* ចំនួនគម្រោងចូលរួមជាមួយសហគមន៍
* ចំនួនវគ្គបណ្តុះបណ្តាលពីមួយឆ្នាំទៅមួយឆ្នាំ (រួមមានគរុកោសល្យ និងវិជ្ជាជីវៈ)
* ចំនួនកម្មវិធីសិក្សាជាលក្ខណៈអន្តរជាតិ​ និងនិស្សិតចុះឈ្មោះចូលរៀន
* ចំនួនសនិ្នសីទ និងសិក្ខាសាលានានា
* ចំនួននៃការតាំងពិព័រណ៍ស្នាដៃសិក្សាស្រាវជ្រាវ។

ថ្ងៃចន្ទ ១៣រោច ខែអាសាឍ ឆ្នាំកុរ ឯកស័ក ព.ស. ២៥៦៣

រាជធានីភ្នំពេញ ថ្ងៃទី២៩ ខែកក្កដា ឆ្នាំ២០១៩ សាកលវិទ្យាធិការ

បានឃើញ និងឯកភាព

ជ. ក្រុមប្រឹក្សាភិបាល

ប្រធាន